wannaphong/clean_thaiwikipedia huggingface dataset:
# เจ้าหญิงชาร์ลอตต์แห่งเวลส์ (ประสูติ พ.ศ. 2558)
เจ้าหญิงชาร์ลอตต์แห่งเวลส์ ("ชาร์ลอตต์ อลิซาเบธ ไดอาน่า" ; ประสูติ 2 พฤษภาคม ค.ศ. 2015) เป็นพระราชธิดาพระองค์แรกในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ และเป็นพระราชนัดดาในสมเด็จพระเจ้าชาลส์ที่ 3 แห่งสหราชอาณาจักรและเจ้าหญิงไดอาน่า ทรงอยู่ในลำดับที่ 3 ของการสืบสันตติวงศ์สหราชอาณาจักร

 พระประวัติ 
เจ้าหญิงชาร์ลอตต์ประสูติเมื่อวันเสาร์ที่ 2 พฤษภาคม พ.ศ. 2558 เวลา 8.34 น. ณ โรงพยาบาลเซนต์แมรีส์ กรุงลอนดอน เป็นพระราชธิดาในเจ้าชายวิลเลียม เจ้าชายแห่งเวลส์ กับแคเธอรีน มิดเดิลตัน มีน้ำหนักเมื่อแรกประสูติ 3.71 กิโลกรัม พระองค์อยู่ในลำดับที่ 3 แห่งการสืบราชสันตติวงศ์แห่งสหราชอาณาจักรต่อจาก เจ้าชายวิลเลียม พระบิดา และเจ้าชายจอร์จ พระเชษฐา ทั้งนี้พระองค์มีพระอิสริยยศเป็น เจ้าหญิงแห่งเวลส์ เช่นเดียวกันกับพระเชษฐาLetters Patent, 31 December 2012 

 ฐานันดร 
 2 พฤษภาคม 2558 – 8 กันยายน 2565: เฮอร์รอยัลไฮเนส เจ้าหญิงชาร์ลอตต์แห่งเคมบริดจ์ (Her Royal Highness Princess Charlotte of Cambridge)
 8 กันยายน 2565 – 9 กันยายน 2565: เฮอร์รอยัลไฮเนส เจ้าหญิงชาร์ลอตต์แห่งคอร์นวอลล์และเคมบริดจ์ (Her Royal Highness Princess Charlotte of Cornwall and Cambridge)
 9 กันยายน 2565 – ปัจจุบัน: เฮอร์รอยัลไฮเนส เจ้าหญิงชาร์ลอตต์แห่งเวลส์ (Her Royal Highness Princess Charlotte of Wales)

 พงศาวลี 
พระธิดาองค์นี้เป็นสมาชิกราชวงศ์วินด์เซอร์ ทั้งทรงเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระบิดาด้วย

</center>
# คฒีมาอีมนเทียร
คฒีมาอีมนเทียร (Gadhimai Temple) เป็นโบสถ์พราหมณ์บูชาเทวีคฒีมาอี (Gadhimai) อวตารหนึ่งของพระกาลี เทพเจ้าแห่งพลังอำนาจในศาสนาฮินดู มนเทียรตั้งอยู่ในเทศบาลมหาคฒิมาอี อำเภอพระ เนปาลใต้

ดูเพิ่ม
 ศักติ
 เทศกาลคฒิมาอี
อ้างอิง
# บิวตีแอนด์อะบีต
"บิวตีแอนด์อะบีต"  เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สาม บีลีฟ (2012) มีนักร้องรับเชิญคือแร็ปเปอร์ชาวอเมริกัน นิกกี มินาจ ซึ่งร่วมเขียนเพลงกับซาแวน โคเทชา แมกซ์ มาร์ติน และเซดด์ เพลงผลิตโดยมาร์ติน และเซดด์ โดยใช้เครื่องเล่นกลองหนักและเครื่องสังเคราะห์เสียง ในด้านเนื้อเพลง พูดถึงบีเบอร์ต้องการพาคนรักเข้าคลับแห่งหนึ่ง ซึ่งพวกเขาจะได้ "สังสรรค์กันดั่งอยู่ในปี 3012" (party like it's 3012) เพลงนี้เป็นเพลงเดียวในอัลบั้มบีลีฟที่บีเบอร์ไม่ได้เขียนเพลงด้วย เพลงนี้เป็นซิงเกิลที่สามของอัลบั้ม

หลังจากออกจำหน่ายอัลบั้มบีลีฟ "บิวตีแอนด์อะบีต" เปิดตัวบนบิลบอร์ดฮอต 100 ที่อันดับ 72 จากยอดดาวน์โหลดที่สูง หลังจากออกมิวสิกวิดีโอ เพลงนี้กลับเข้าชาร์ตอีกครั้งที่อันดับ 72 และขึ้นสูงสุดอันดับ 5 เพลงนี้ยังเปิดตัวบนชาร์ตแคนาเดียนฮอต 100 ที่อันดับ 47 ด้วย
# วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี 2014
วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี 2014  เป็นครั้งที่ 3 ของการแข่งขัน จัดขึ้นระหว่างวันที่ 16–20 พฤศจิกายน ค.ศ. 2014 (พ.ศ. 2557) ณ โชซีกา, ประเทศเปรู

ประเทศที่เข้าร่วม
ทีม

ผลการแข่งขัน
 ผ่านเข้ารอบรองชนะเลิศ

|}

วันที่ 1

|}

วันที่ 2

|}

วันที่ 3

|}

รอบสุดท้าย
รอบชิงชนะเลิศ

รอบรองชนะเลิศ

|}

รอบชิงอันดับ 3

|}

รอบชิงชนะเลิศ

|}

อันดับการแข่งขัน

อันดับทีม45
# ซูจ็องกวา
ซูจ็องกวา  เป็นเครื่องดื่มพื้นบ้านชนิดหนึ่งของเกาหลี มีสีน้ำตาลแดงเข้ม ได้จากการต้มขิงหั่นแว่นและอบเชยแท่ง (รวมกันหรือแยกกัน) ให้เดือดช้า ๆ จากนั้นกรองเอาของแข็งออกแล้วนำน้ำที่ได้ไปตั้งไฟรวมกันอีกครั้งโดยใส่น้ำตาลทรายขาว น้ำตาลทรายแดง หรือน้ำผึ้งลงไป เสร็จแล้วทิ้งไว้ให้เย็น ใส่ลูกพลับแห้งที่ฝานไว้แล้วแช่ตู้เย็น ทั้งนี้มักจะแช่ลูกพลับทิ้งไว้หลายชั่วโมงก่อนเสิร์ฟเพื่อให้น้ำขิงอบเชยมีลักษณะเข้มขึ้น เมื่อเสิร์ฟ อาจโรยหน้าด้วยเมล็ดสนก็ได้
 
ร้านอาหารโดยทั่วไปจะเสิร์ฟซูจ็องกวาเป็นของหวานและเย็นเช่นเดียวกับชีคเย นอกจากนี้ยังมีวางจำหน่ายทั่วไปในรูปแบบกระป๋องด้วย
# ชีคเย
ชีคเย  เป็นเครื่องดื่มพื้นบ้านชนิดหนึ่งของเกาหลี ได้จากการนำน้ำหมักแป้งมอลต์ข้าวบาร์ลีย์ไปอุ่นกับข้าวสุกและน้ำตาลทราย กรองเอาเมล็ดข้าวออกแล้วต้มกับน้ำตาลทรายอีกครั้ง จากนั้นนำไปแช่เย็น เมื่อจะเสิร์ฟจึงใส่เมล็ดข้าวสุกและเมล็ดสนลงไปเล็กน้อย ร้านอาหารเกาหลีมักจะเสิร์ฟชีคเยแบบทำเองเป็นของหวานหลังมื้ออาหาร แต่ก็มีการผลิตชีคเยในรูปแบบเครื่องดื่มกระป๋องและขวดพลาสติกออกวางจำหน่ายทั่วไป
# สมภพ โหตระกิตย์
ศาสตราจารย์ สมภพ โหตระกิตย์ (22 มกราคม พ.ศ. 2461 – 5 พฤษภาคม พ.ศ. 2540) อดีตรองนายกรัฐมนตรีในรัฐบาลพลเอกเกรียงศักดิ์ ชมะนันทน์ และอดีตรัฐมนตรีช่วยว่าการกระทรวงยุติธรรม
อดีตกรรมการเครื่องหมายการค้ากรรมการเครื่องหมายการค้าอดีตนายกสภามหาวิทยาลัยมหิดลประวัติมหาวิทยาลัยมหิดลคำสั่งหัวหน้าคณะปฏิรูปการปกครองแผ่นดิน ที่ ๒๘/๒๕๑๙ เรื่อง แต่งตั้งนายกสภามหาวิทยาลัยและกรรมการสภามหาวิทยาลัยผู้ทรงคุณวุฒิของมหาวิทยาลัยมหิดล

 ประวัติ 
สมภพ โหตระกิตย์ เป็นบุตรของขุนกิจสุงกากร (กิจ โหตระกิตย์) กับ นางแพร โหตระกิตย์มาตานุสรณ์ by สมภพ โหตระกิตย์ จบการศึกษาระดับมัธยมจากโรงเรียนอัสสัมชัญ (อสช 8055) และจบปริญญาด้านกฎหมาย พ.ศ. 2511 ได้รับการแต่งตั้งเป็นเลขาธิการคณะกรรมการกฤษฎีกานักร่างกฎหมาย: เลขาธิการคณะกรรมการกฤษฎีกา

สมภพ โหตระกิตย์ ถึงแก่อนิจกรรมเมื่อวันที่ 5 พฤษภาคม พ.ศ. 2540 ขณะดำรงตำแหน่งสมาชิกวุฒิสภาไทย ชุดที่ 7

 การทำงาน 
สมภพ โหตระกิตย์ ได้รับการแต่งตั้งเป็นรัฐมนตรีช่วยว่าการกระทรวงยุติธรรมครั้งแรกเมื่อ พ.ศ. 2515 ในรัฐบาลจอมพลถนอม กิตติขจร และได้ดำรงตำแหน่งต่อเรื่อยมาจนถึงรัฐบาลนายสัญญา ธรรมศักดิ์ และพ้นจากตำแหน่งไปหลังมีการเลือกตั้ง

หลังการรัฐประหารในประเทศไทย พ.ศ. 2519 ได้รับแต่งตั้งเป็นกรรมการองค์การขนส่งมวลชนกรุงเทพคำสั่งหัวหน้าคณะปฏิรูปการปกครองแผ่นดิน ที่ ๔๔/๒๕๑๙ เรื่อง แต่งตั้งกรรมการองค์การขนส่งมวลชนกรุงเทพ ต่อมาเมื่อ พ.ศ. 2520 ได้รับการแต่งตั้งเป็นรองนายกรัฐมนตรีฝ่ายกฎหมายในรัฐบาลพลเอกเกรียงศักดิ์ ชมะนันทน์ ซึ่งเป็นผู้ที่ได้รับมอบหมายให้ทำหน้าที่ร่างกฎหมายจัดตั้งสำนักงานคณะกรรมการคุ้มครองผู้บริโภค และดำรงตำแหน่งต่อในคณะรัฐมนตรีถัดมา ก่อนจะพ้นจากตำแหน่งไปเมื่อ พ.ศ. 2523

สมภพ โหตระกิตย์ เคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3 และวุฒิสภาไทย ชุดที่ 7พระบรมราชโองการ ประกาศ แต่งตั้งสมาชิกวุฒิสภา (แต่งตั้งขึ้นใหม่ทั้งคณะ จำนวน 260 ราย) เมื่อ พ.ศ. 2534 นายสมภพ โหตระกิตย์ ได้รับการแต่งตั้งเป็นกรรมการที่ปรึกษาด้านการเมืองและการต่างประเทศของคณะรักษาความสงบเรียบร้อยแห่งชาติ และเป็นสมาชิกสภานิติบัญญัติแห่งชาติ พ.ศ. 2534

 เครื่องราชอิสริยาภรณ์ 
ราชกิจจานุเบกษา,  แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๒ ตอนที่ ๒๖๓ ง ฉบับพิเศษ หน้า ๔๖, ๒๖ ธันวาคม ๒๕๑๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๑๔๑ ง ฉบับพิเศษ หน้า ๒, ๑๗ สิงหาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๓ ตอนที่ ๘๐ ง หน้า ๑๓๕๒, ๑ มิถุนายน ๒๕๑๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๒ ตอนที่ ๑๑๑ ง ฉบับพิเศษ หน้า ๗๘๔, ๒๓ ธันวาคม ๒๕๐๘
รายนามผู้สมควรได้รับพระราชทานเหรียญลูกเสือสดุดี ประจำปี ๒๕๒๒ จากเว็บไชต์ thaiscouts
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๖ ตอนที่ ๘๗ ง หน้า ๒๐๑๖, ๒๙ พฤษภาคม ๒๕๒๒
# พระยาหน่อคำเสถียรไชยสงคราม
พระยาหน่อคำเสถียรไชยสงคราม ทรงเป็นเจ้าผู้ครองนครน่าน องค์ที่ 39 (ภายใต้การปกครองของพม่า) ทรงขึ้นครองเมืองน่านในปี พ.ศ. 2103 ต่อจากพระยาพลเทพฦๅไชย เจ้าผู้ครองนครน่าน องค์ที่ 38 (ภายใต้การปกครองของล้านนา) ที่หนีกองทัพพม่าไปเมืองล้านช้าง

พระประวัติ
พ.ศ. 2103 เจ้าฟ้าหงษามังตรายกทัพมาตีเมืองน่านได้ พระยาพลเทพฤๅไชยต้องหนีไปหลวงพระบาง เมืองน่านว่างผู้ปกครองเมือง เจ้าฟ้ามังตราจึงส่งพระญาหน่อคำไชยเสถียรสงครามมาครองเมืองน่านต่อราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 133 ภายใต้อำนาจของพม่าผ่านทางเมืองเชียงใหม่ 

พระกรณียกิจ

1. จัดระบบข้าพระธาตุแช่แห้งใหม่

 ในปี พ.ศ. 2107 - พ.ศ. 2119 พระยาหน่อคําเสถียรไชยสงคราม เจ้าเมืองน่าน ทรงจัดระบบข้าพระธาตุ เช่น ติดตามหาข้าพระธาตุที่หลบหนี จัดซื้อข้าพระธาตุเพิ่มเติม และบัญญัติกฎกติกา ของข้าพระธาตุ และทรงจัดระบบศาสนสมบัติ ที่มีผู้นํามาบูชาพระธาตุแช่แห้ง

2. สร้างศาสนสถานในนครน่าน

 ในปี พ.ศ. 2114 พระยาหน่อคําเสถียรไชยสงคราม เจ้าเมืองน่าน ทรงโปรดให้สร้างพระวิหารคลุมเจดีย์ทิพย์ สร้างวิหารวัดช้างกองสนุก สร้างวิหารมหาโพธิ สร้างวิหารมหาพรหม สร้างกุฏิวัดพระแก้ว วัดพญาวัด วัดภูมินทร์ วัดอุทยานน้อย และสร้าง เจดีย์ข่มหงส์ วัดหัวข่วง

3. กําหนดให้บูชาพระธาตุแช่แห้ง ในวันเพ็ญ เดือน ๖ เหนือ (สืบมาจนถึงปัจุบัน)

 ในปี พ.ศ. 2119 พระยาหน่อคําเสถียรไชยสงคราม เจ้าเมืองน่าน ได้ทรงกําหนดให้มีการบูชา พระมหาธาตุเจ้าภูเพียงแช่แห้ง ในวันเพ็ญเดือน ๖ เหนือ เป็นประจําทุกปี

4. สร้างศาสนสถานในวัดพระธาตุแช่แห้ง

 ในปี พ.ศ. 2122 พระยาหน่อคําเสถียรไชยสงคราม เจ้าเมืองน่าน ทรงโปรดให้สร้างพระอุโบสถ บ่อน้ํา วิหาร และให้สร้างทางเดินสู่วัดพระธาตุแช่แห้ง ยาว 1,300 วา กว้าง 60 วา และสร้างศาลาเข้าพระธาตุ วิหารน้อย และอุโบสถจนแล้วเสร็จรวมระยะทางทั้งสิ้น 1,600 วา

พระราชบุตร

พระยาหน่อคำเสถียรไชยสงครามทรงมีพระชายา 1 องค์ คือ พระนางแสดพลัวเทวี ประสูติพระโอรส 4 พระองค์ ดังนี้ราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 143

 เจ้าเจตบุตรพรหมินทร์ ภายหลังเป็น พระเจ้าเจตบุตรพรหมมินทร์ เจ้าผู้ครองนครน่าน องค์ที่ 40 
 เจ้าน้ำบ่อ 
 เจ้าศรีสองเมือง ภายหลังเป็น พระยาพลศึกซ้ายไชยสงคราม เจ้าผู้ครองนครน่าน องค์ที่ 42 ต่อมารับการโปรดเกล้าฯ จากพระมหากษัตริย์พม่าให้เป็นพระเจ้าเชียงใหม่ ในระหว่างปี พ.ศ. 2158 - พ.ศ. 2174 เป็นเวลา 17 ปี
 เจ้าอุ่นเมือง ภายหลังเป็น พระเจ้าอุ่นเมือง เจ้าผู้ครองนครน่าน องค์ที่ 43

พิราลัย

พระยาหน่อคำเสถียรไชยสงคราม ถึงแก่พิราลัย เมื่อวันที่ 25 มิถุนายน พ.ศ. 2134 รวมระยะเวลาที่ทรงปกครองเมืองน่าน 31 ปี เจ้าเจตบุตรพรหมินทร์ ผู้เป็นพระโอรสองค์ใหญ่จึงขึ้นครองเมืองน่านสืบต่อมา

 สถานที่อันเนื่องมาจากพระนาม 

 ถนนหน่อคำ
# อัมพร จันทรวิจิตร
อัมพร จันทรวิจิตร (27 มกราคม พ.ศ. 2468 — 17 มิถุนายน พ.ศ. 2564) อดีตรองนายกรัฐมนตรี ในรัฐบาลธานินทร์ กรัยวิเชียร

 ประวัติ 
อัมพร จันทรวิจิตร สำเร็จการศึกษาจากมหาวิทยาลัยธรรมศาสตร์ และเป็นผู้ร่วมก่อตั้งสมาคมบัณฑิตแห่งมหาวิทยาลัยธรรมศาสตร์ (ต่อมาคือ สมาคมธรรมศาสตร์ ในพระบรมราชูปถัมภ์) เมื่อพ.ศ. 2493 ซึ่งนายอัมพร ได้รับการแต่งตั้งเป็นกรรมการร่างข้อบังคับของสมาคมประวัติการก่อตั้งสมาคม สมาคมธรรมศาสตร์ ในพระบรมราชูปถัมภ์

หลังจากการรัฐประหารของคณะปฏิรูปการปกครองแผ่นดิน เมื่อวันที่ 8 ตุลาคม พ.ศ. 2519 อัมพร จันทรวิจิตร ได้รับการแต่งตั้งเป็นรองนายกรัฐมนตรีในคณะรัฐมนตรีไทย คณะที่ 39 ของนายธานินทร์ กรัยวิเชียรพระบรมราชโองการ ประกาศ แต่งตั้งรัฐมนตรี (จำนวน ๑๗ ราย) ระหว่างดำรงตำแหน่งรองนายกรัฐมนตรีได้ปฏิบัติหน้าที่ต่าง ๆ เช่น เป็นประธานในพิธีเปิดอาคารเรียนโรงเรียนบ้านสวนวิทยาคมประวัติโรงเรียนบ้านสวนวิทยาคม อำเภอเมืองสุโขทัย จังหวัดสุโขทัย เป็นประธานในพิธีเปิดอาคารเรียนโรงเรียนเนินมะปรางศึกษาวิทยาประวัติโรงเรียน  โรงเรียนเนินมะปรางศึกษาวิทยา อำเภอเนินมะปราง จังหวัดพิษณุโลก เป็นประธานในพิธีเปิดโรงเรียนบ้านผาหลังมี อำเภอเนินมะปราง จังหวัดพิษณุโลก เป็นประธานในพิธีวางศิลาฤกษ์พระบรมรูปสมเด็จพระปฐมบรมมหาชนกพระบรมรูปสมเด็จพระปฐมบรมมหาชนก จาก oknation.net อำเภอเมืองอุทัยธานี จังหวัดอุทัยธานี 

อัมพร จันทรวิจิตร ดำรงตำแหน่งรองนายกรัฐมนตรีเป็นเวลา 1 ปีเศษ จึงพ้นจากตำแหน่งเนื่องจากพลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้ทำรัฐประหารซ้ำอีกครั้ง เมื่อวันที่ 20 ตุลาคม พ.ศ. 2520

 เครื่องราชอิสริยาภรณ์
# รัฐธรรมนูญแห่งญี่ปุ่น
รัฐธรรมนูญแห่งญี่ปุ่น (นิฮงโกะกุเค็งโป) เป็นกฎหมายพื้นฐานของประเทศญี่ปุ่น ตราเมื่อวันที่ 3 พฤษภาคม ค.ศ. 1947 เป็นรัฐธรรมนูญฉบับใหม่ของประเทศญี่ปุ่นยุคหลังสงคราม

รัฐธรรมนูญกำหนดระบอบการปกครองแบบรัฐสภาและรับประกันสิทธิพื้นฐาน ภายใต้ข้อความของรัฐธรรมนูญ จักรพรรดิญี่ปุ่นทรงเป็น "สัญลักษณ์แห่งรัฐและเอกภาพของประชาชน" และทรงมีบทบาทเฉพาะในพิธีการโดยไม่มีอำนาจอธิปไตย

รัฐธรรมนูญนี้ ซึ่งมีชื่ออื่นว่า "รัฐธรรมนูญหลังสงคราม" หรือ "รัฐธรรมนูญสันติภาพ" มีเอกลักษณ์และขึ้นชื่อจากการสละสิทธิก่อสงครามที่ระบุในมาตรา 9 และบทบัญญัติสำหรับอำนาจอธิปไตยของปวงชนโดยนิตินัยร่วมกับพระมหากษัตริย์

รัฐธรรมนูญนี้ร่างขึ้นภายใต้การยึดครองของฝ่ายสัมพันธมิตรให้หลังสงครามโลกครั้งที่สอง และตั้งใจแทนที่ระบบแสนยนิยมและสมบูรณาญาสิทธิราชย์เดิมของประเทศญี่ปุ่นด้วยประชาธิปไตยเสรีนิยมรูปแบบหนึ่ง ปัจจุบัน เป็นรัฐธรรมนูญที่แก้ไขยากและต่อมาไม่มีการแก้ไขเพิ่มเติมใด ๆ นับแต่มีมติเห็นชอบIto, Masami, "(The+Japan+Times%3A+All+Stories) Constitution again faces calls for revision to meet reality", Japan Times, 1 May 2012, p. 3.

 บทบัญญัติ 
 I.  จักรพรรดิ (มาตรา 1–8)
 II. การสละสงคราม (มาตรา 9)
 III. สิทธิและหน้าที่ของประชาชน (มาตรา 10–40)
 IV. รัฐสภา (มาตรา 41–64)
 V. คณะรัฐมนตรี (มาตรา 65–75)
 VI. ตุลาการ (มาตรา 76–82)
 VII. การเงิน (มาตรา 83–91)
 VIII. การปกครองท้องถิ่น (มาตรา 92–95)
 IX. การแก้ไขเพิ่มเติม (มาตรา 96)
 X. ศาลฎีกา (มาตรา 97–99)
 XI. บทบัญญัติเสริม (มาตรา 100–103)
# ปศุปตินาถมนเทียร
ปศุปตินาถมนเทียร  เป็นโบสถ์พราหมณ์ในประเทศเนปาล สร้างถวายพระปศุบดี ซึ่งเป็นเทพเจ้าประจำชาติเนปาล 

เทวสถานนี้ตั้งอยู่บนฝั่งแม่น้ำพาคมตีทางด้านตะวันออกของกรุงกาฐมาณฑุ ทางทิศตะวันออกเฉียงเหนือของหุบเขากาฐมาณฑุราว 5 กิโลเมตร ชาวฮินดูถือว่าเทวสถานแห่งนี้เป็นเทวสถานที่ศักดิ์สิทธิ์ที่สุดแห่งหนึ่ง ได้ขึ้นทะเบียนเป็นมรดกโลกในปี 1979 มีเทศกาลสำคัญคือมหาศิวราตรี ซึ่งมีผู้เข้าร่วมกว่า 700,000 คน ในแต่ละปี

 ระเบียงภาพ
# ไขคาร์นอบา
thumb|right|ปาล์มคาร์นอบา (Copernicia prunifera)

ไขคาร์นอบา  เป็นไขที่ได้จากใบของปาล์มคาร์นอบา (Copernicia prunifera) ซึ่งขึ้นเฉพาะทางทิศตะวันออกเฉียงเหนือของบราซิล มีลักษณะเป็นเกล็ดสีเหลืองน้ำตาล คาร์นอบาเป็นไขจากธรรมชาติที่แข็งที่สุดCarnauba wax / คาร์นูบาแวกซ์ . Food Wiki. Food Network Solution. ประกอบไปด้วยกรดไขมันกว่า 80 เปอร์เซ็นต์ มีจุดหลอมเหลวระหว่าง 82–86 °C ไม่ละลายในน้ำและเอทานอล มีเลขอีคือ E903

ไขคาร์นอบามีคุณสมบัติเป็นสารเคลือบเงา ใช้ในงานเคลือบสีรถยนต์ ผสมในน้ำยาขัดรองเท้า และในอุตสาหกรรมอาหาร นอกจากนี้ยังมีคุณสมบัติรักษาความชุ่มชื้นและไม่ก่อให้เกิดอาการแพ้ได้ง่าย จึงใช้ผสมในเครื่องสำอางWhat Is Carnauba Wax? - Chemistry. About.com.
# พระยาแสนหลวง (เวียง)
พระยาแสนหลวง (เวียง) เดิมชื่อเวียง เป็นขุนนางชั้นผู้ใหญ่ที่มีบทบาทในสมัยราชอาณาจักรล้านช้างตอนปลาย มีบรรดาศักดิ์เป็นพระยาเมืองจันในสมัยพระเจ้าวรวงศาธรรมิกราช พระยาเมืองจันได้สนับสนุนพระอุปยุวราช พระราชโอรสของพระเจ้าวรวงศาธรรมิกราช เมื่อพระเจ้าวรวงศาธรรมิกราชเสด็จไปหลวงพระบางเมื่อพ.ศ. 2165 พระยาเมืองจันได้ก่อกบฏยึดเมืองเวียงจันทน์ แต่พระเจ้าวรวงศาธรรมิกราชให้เจ้าหม่อมไชยและพระยาอนุชิตยกทัพลงมาปราบ พระยาเมืองจันแพ้ หนีไปตั้งมั่นที่เวียงคุก (ฝั่งเดียวกับหนองคาย) ต่อมาได้ยกทัพมาตีเวียงจันทน์อีก คราวนี้เป็นฝ่ายชนะ พระเจ้าวรวงศาธรรมิกราชหนีออกจากเมืองไป พระยาเมืองจันตามไปสังหารพระเจ้าวรวงศาธรรมิกราชได้

พระยาเมืองจันได้ยกพระอุปยุวราชขึ้นเป็นกษัตริย์ ตนเองได้เป็นพรยาแสนหลวง (เวียง) ผู้สำเร็จราชการแทนพระองค์ เมื่อพระอุปยุวราชสิ้นพระชนม์ในพ.ศ. 2166 พระยาแสนหลวงต้องการสนับสนุนให้พระหม่อมแก้วขึ้นครองราชย์ แต่เสนาอำมาตย์อื่นๆไม่เห็นด้วย ได้เชิญพระยานครหลวงพิชิต เจ้าเมืองมรุกขนครมาครองราชย์เป็นพระบัณฑิตโพธิศาละราชแทน พระบัณฑิตโพธิศาละราชได้ตั้งให้เจ้าหม่อมไชยเป็นอุปราชและจัดการปกครองบ้านเมืองใหม่ ทำให้พระยาแสนหลวงเสียผลประโยชน์ และก่อกบฏขึ้นอีกครั้งใน พ.ศ. 2167 แต่สำเร็จและได้หลบหนีไป จนกระทั่งพระบัณฑิตโพธิศาละราชสวรรคตและพระหม่อมแก้วขึ้นครองราชสมบัติ พระยาแสนหลวงได้รวบรวมสมัครพรรคพวกก่อกบฏขึ้นอีกใน พ.ศ. 2171 ครั้งนี้ พระยาแสนหลวงเป็นฝ่ายพ่ายแพ้ ถูกจับตัวได้และถูกประหารชีวิตในที่สุด 
 อ้างอิง 
มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 330 - 333
หมวดหมู่:บุคคลจากอาณาจักรล้านช้าง
# พระหม่อมแก้ว
พระหม่อมแก้ว เป็นพระราชโอรสของพระเจ้าวรวงศาธรรมิกราช บางแห่งว่ามีอีกพระนามหนึ่งคือเจ้าต่อนคำมหาบุนมี, 2554 เดิมเมื่อพระอุปยุวราชสิ้นพระชนม์ พระยาแสนหลวง (เวียง) ต้องการเชิญพระหม่อมแก้วขึ้นครองราชย์ แต่เสนาอำมาตย์ในเวียงจันทน์ได้ไปเชิญพระยานครหลวงพิชิต เจ้าเมืองมรุกขนคร ขึ้นครองราชย์เป็นพระบัณฑิตโพธิศาละราช เมื่อพระบัณฑิตโพธิศาละราชสวรรคต พระหม่อมแก้วจึงขึ้นครองราชย์สมบัติใน พ.ศ. 2170 ในรัชกาลของพระองค์มีเหตุวุ่นวายมากมาย และเกิดกบฏขึ้นถึงสองครั้งคือ
 กบฏพระยาแสนหลวง (เวียง) ซึ่งเคยสนับสนุนพระอุปยุวราชขึ้นเป็นกษัตริย์ และเคยก่อกบฏในสมัยพระบัณฑิตโพธิศาละราช ได้ก่อกบฏขึ้นอีกครั้งใน พ.ศ. 2471 แต่ถูกปราบปรามได้ และถูกประหารชีวิต
 กบฏพระยาจันทนคร พระยาจันทนครก่อกบฏใน พ.ศ. 2178 โดยได้ดึงเจ้าชมพู พระอนุชาของพระหม่อมแก้วมาเป็นพวก แต่ถูกปราบปรามได้พระยาจันทนครถูกประหารชีวิต คนอื่น ๆ ถูกคุมขังไว้

พระหม่อมแก้วสวรรคตเมื่อ พ.ศ. 2181 ปกครองบ้านเมืองได้ 11 ปี หลังจากพระองค์สวรรคตแล้ว พระอนุชาของพระองค์คือเจ้าชมพูและเจ้าบุญชูแย่งชิงราชสมบัติ แต่ในที่สุด เจ้าสุริยะ พระอนุชาอีกองค์ของพระหม่อมแก้วเป็นฝ่ายชนะ สามารถปราบปรามฝ่ายต่าง ๆ ได้ และขึ้นครองราชย์เป็นพระเจ้าสุริยวงศาธรรมิกราช บางแหล่งกล่าวว่าช่วงรัชกาลพระหม่อมแก้ว พ.ศ. 2170 – 2181 เป็นช่วงสงครามแย่งชิงราชสมบัติ มีกษัตริย์ถึง 4 พระองค์ คือพระหม่อมแก้ว พระอุปยุวราช เจ้าต่อนคำ และเจ้าวิไชย จนกระทั่งเจ้าสุริยะได้ราชสมบัติเหตุการณ์จึงสงบลงบุญช่วย ศรีสวัสดิ์. ราชอาณาจักรลาว. พิมพ์ครั้งที่ 2. กทม. ศยาม. 2557
# อมลรดา ไชยเดช
อมลรดา ไชยเดช ชื่อเดิม อนุธิดา อิ่มทรัพย์ (เกิด 4 มิถุนายน พ.ศ. 2540) ชื่อเล่น โมนา เป็นนักแสดงหญิงลูกครึ่งไทย-เยอรมัน สังกัดสถานีโทรทัศน์ไทยทีวีสีช่อง 3

 ประวัติ 
อมลรดา มีชื่อเล่นว่าโมนา เกิดเมื่อวันที่ 4 มิถุนายน พ.ศ. 2540 เป็นลูกครึ่งไทย-เยอรมัน เป็นบุตรสาวของนพพร อิ่มทรัพย์ อดีตนักดนตรีเบื้องหลังวงเดอะคิด และอดีตสมาชิกวงลาโคนิคส์ เธอมีศักดิ์เป็นลูกพี่ลูกน้องทางฝ่ายมารดากับสาวิกา ไชยเดช ซึ่งเป็นนักแสดงเช่นกัน จบการศึกษาชั้นประถมศึกษาที่โรงเรียนบางชัน (ปลื้มวิทยานุสรณ์) ชั้นมัธยมศึกษาที่โรงเรียนเบญจมินทร์ และกำลังศึกษาที่วิทยาลัยนิเทศศาสตร์ มหาวิทยาลัยรังสิต

อมลรดาเข้าสู่วงการโดยมีผลงานชิ้นแรกคือโฆษณาข้าวเกรียบฮานามิ ก่อนแสดงละครทางสถานีโทรทัศน์ไทยทีวีสีช่อง 3 ในปี พ.ศ. 2555 เป็นตัวประกอบในเรื่อง มายาตวัน รับบทเป็น "วาสิฎฐี" โดยมีพ่อแม่คอยให้สนับสนุนงานในวงการบันเทิง และเธอเป็นที่รู้จักมากขึ้นในปี พ.ศ. 2558 จากละครเรื่อง สุดแค้นแสนรัก ที่รับบทเป็น "ระพีพรรณ"

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| 2553
| ปีศาจแสนกล
| หนูจี้
|-
| rowspan = "2" | 2556
| มายาตวัน
| rowspan = "2" | วาสิฏฐี
|-
| ฟ้ากระจ่างดาว
|-
| 2557
| ในสวนขวัญ
| ตั๊กแตน
|-
| rowspan = "3" | 2558
| สุดแค้นแสนรัก
| ระพีพรรณ ชื่นศรี
|-
| ใต้เงาจันทร์
| พบู (วัยรุ่น)
|-
| บุรำปรัมปรา
| ผีเสื้อสมุทร (ร่างแปลง)
|-
| rowspan = "2" | 2560
| อาคม
| สัตตบงกช (หนูดี)
|-
| หมอเทวดา
| เจริญขวัญ (ขวัญ)
|-
| rowspan = "2" | 2561
| ชั่วโมงต้องมนต์
| นางฟ้าเวลา (รับเชิญ)
|-
| หนึ่งด้าวฟ้าเดียว
| เป้า
|-
| rowspan = "1" | 2562
| ทิวาซ่อนดาว
| มัทรี
|-
| rowspan = "1" | 2563
| ความทรงจำสีจาง
| ศรัณยา ศิริพาณิชน์
|-
| rowspan = "1" | 2564
| ปาฏิหาริย์รักแม่โพสพ
| เทพธิดาขวัญข้าว / ข้าวสวย
|-
| rowspan="2" |2565
| สร้อยสะบันงา
| หม่อมเจ้าอุบลแก้ว รวิกุล (ท่านหญิงแก้ว)
|-
| มามี้ที่รัก
| ญาดา
|-
|}

 ซีรีส์ 

| rowspan = "1" | 2560
| แสงจากพ่อ
| ตอน เทียนไม่สิ้นแสง
|  ส้มจี๊ด
|}

 ซิงเกิล 
 ตัดใจ (ไม่ไหว) — ประกอบนิยาย 3 Jigsaws ขออภัยความรักขัดข้อง
# จักริน ภูริพัฒน์
จักริน ภูริพัฒน์ (เกิด 8 ธันวาคม พ.ศ. 2539) ชื่อเล่น แก็ปประวัติดาราวัยรุ่นแก๊ป จักริน ภูริพัฒน์  teen.mthai.com เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากละครเรื่อง สุดแค้นแสนรัก และ หมอหลวง มีชื่อเสียงมากยิ่งขึ้นจากซีรีส์เรื่อง ลางสังหรณ์ และ ใจซ่อนรัก

 ประวัติ 
จักริน ภูริพัฒน์ เกิด 8 ธันวาคม พ.ศ. 2539กรุงเทพมหานคร เป็นบุตรคนที่ 2 จากพี่น้องทั้งหมด 3 คน โดยเขาเป็นบุตรชายเพียงคนเดียว สำเร็จการศึกษาระดับมัธยมศึกษาจาก โรงเรียนสวนกุหลาบวิทยาลัย และสำเร็จการศึกษาระดับปริญญาตรีจาก คณะบริหารธุรกิจ มหาวิทยาลัยเกษตรศาสตร์ (เกียรตินิยมอันดับ 2)

จักรินเริ่มเข้าสู่วงการบันเทิงจากคำชักชวนของแมวมอง ขณะเดินเล่นที่ สยามสแควร์ ซึ่งทำให้เขาได้พบกับ สมจริง ศรีสุภาพ แนะนำให้เขามาทดสอบหน้ากล้อง และได้รับโอกาสแสดงละครเรื่องแรก หนุ่มบ้านไร่กับหวานใจไฮโซ รับบทเป็น "ตะวันวาด" ต่อมารับบทเป็น "ขันติ" ในละครซีรีส์ชุด สุภาพบุรุษจุฑาเทพ ตอน คุณชายรณพีร์"แก๊ป จักริน ภูริพัฒน์" น้องใหม่แห่งวงการ แนวหน้า จนในปี พ.ศ. 2558 เขาได้แสดงละครเรื่อง สุดแค้นแสนรัก ในบทบาท "ยงยุทธ หมั่นกิจ" ประวัติ 16 นักแสดงรุ่นลูก ละครสุดแค้นแสนรัก  teen.mthai.com ซึ่งสร้างชื่อเสียงให้กับเขา สำหรับการแสดงในละครเรื่องนี้ จักรินได้รับรางวัล รางวัลพิฆเนศวร (สาขานักแสดงดาวรุ่งชายดีเด่น)

 ผลงาน 

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี  เรื่อง  บทบาท 2555  หนุ่มบ้านไร่กับหวานใจไฮโซ  ตะวันวาด  2556  สุภาพบุรุษจุฑาเทพ : คุณชายรณพีร์  เรืออากาศตรีขันติ ปรีดา   2558  สุดแค้นแสนรัก  ยงยุทธ หมั่นกิจ (วัยรุ่น) หมอผีไซเบอร์  อาคม  2559  วัยแสบสาแหรกขาด  แดนไท นางอาย  คัมพล ศักดิ์ประเสริฐ 2560  สายลับจับแอ๊บ  ไลออน  2561  เสน่ห์รักนางซิน  พงศกร มหากิจไพศาล 2562  ด้ายแดง  อาฉี 2564  ให้รักพิพากษา  ติณ 2566  18 มงกุฏสะดุดเลิฟ  อภิสิทธิ์ ใจภัก (โจ) (รับเชิญ) หมอหลวง  พุ่ม นรสิงห์  ภาราดา (ดา) / ภารดาสูร (รับเชิญ)  2567  ในวันที่ฝนพร่างพราย  บุรี (บี) นางนาคพระโขนง  ทึ่ม 2568  นับ 8  จอช สามสาวโคกอีแร้ง  ไผ่  ก็รักมันปักใจ  ปิ่นอนงค์  จอม 2569  ยิหวาดาตัง 

 ซีรีส์ 
 ปี  เรื่อง  บทบาท  ออกอากาศ 2566  The sign ลางสังหรณ์  ใหญ่  ช่อง 3 HD 2567  The Secret of Us ใจซ่อนรัก  หมอแทนคุณ 2568  KNOCK OUT หมัดน็อกล็อกหัวใจ  ยุทธ  WeTV 

 ละครสั้น 
 ปี  เรื่อง  ตอน  บทบาท  ออกอากาศ 2558  ไวไฟ โซไซตี้ || align="center"| Close To You หวั่นไหว  แก๊ป  GMM 25 และ ONE 31 2561  The mirror กระจกสะท้อนกรรม  สืบ  เต๊ะ  ช่อง 3

เพลงประกอบละคร
 It will be alright ในนามวง Blue Princes Ost.สายลับจับแอ๊บ
 คนที่ตามหา ในนามวง Blue Princes  Ost.สายลับจับแอ๊บ

แฟนมีตติ้ง
 The Sign 7 Hunters (2024)

 รางวัล 
 ปี พ.ศ.  รางวัง  สาขา  ผล  ผลงานที่เข้าชิง 2559  รางวัลพิฆเนศวร ครั้งที่ 4ปลื้มปริ่ม !! เจมส์ จิ-บอย-แมท-ปุ๊กลุ๊ก นำทีมนักแสดง เข้ารับรางวัล พิฆเนศวร ครั้งที่ 74  truelife.com  นักแสดงดาวรุ่งชายดีเด่น     สุดแค้นแสนรัก
# ระบบลีกฟุตบอลสเปน
ระบบลีกฟุตบอลสเปน หมายถึงระบบในวงการฟุตบอลสโมสรของประเทศสเปนอันประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น ระบบลีกฟุตบอลของสเปนต่างจากระบบลีกของชาติส่วนใหญ่ในทวีปยุโรป กล่าวคือ ระบบของสเปนอนุญาตให้ทีมสำรองเข้าไปแข่งขันในระบบการแข่งขันหลัก (ฟุตบอลอาชีพ) ได้ แต่ก็ยังไม่สามารถเล่นในระดับเดียวกันกับทีมชุดใหญ่ได้ ดังนั้นจึงยังไม่เคยมีทีมสำรองใดเลยที่ผ่านเข้าไปเล่นในระดับสูงสุดของระบบ (ซึ่งก็คือปริเมราดิบิซิออน)

ฟุตบอลชาย
ปริเมราดิบิซิออน
ปริเมราดิบิซิออน  หรือที่รู้จักกันนอกกลุ่มประเทศที่ใช้ภาษาสเปนในชื่อ ลาลิกา  อยู่ในระดับสูงสุดของระบบลีกฟุตบอลสเปน มีสันนิบาตฟุตบอลอาชีพแห่งชาติ  เป็นหน่วยงานจัดการแข่งขัน

เซกุนดาดิบิซิออน
เซกุนดาดิบิซิออน  อยู่ในระดับที่ 2 ของระบบลีกฟุตบอลสเปน มีสันนิบาตฟุตบอลอาชีพแห่งชาติเป็นหน่วยงานจัดการแข่งขันเช่นเดียวกับปริเมราดิบิซิออน
เซกุนดาดิบิซิออน เบ
เซกุนดาดิบิซิออน เบ  อยู่ในระดับที่ 3 ของระบบลีกฟุตบอลสเปน มีราชสหพันธ์ฟุตบอลสเปน  เป็นหน่วยงานจัดการแข่งขัน แม้ว่าจะไม่ได้ขึ้นกับสันนิบาตฟุตบอลอาชีพแห่งชาติ แต่สโมสรส่วนใหญ่ที่ลงแข่งขันก็ยังเป็นสโมสรอาชีพเช่นกัน
เตร์เซราดิบิซิออน
แม้จะมีชื่อเรียกว่า "ดิวิชันที่ 3" แต่ที่จริงแล้ว เตร์เซราดิบิซิออน  อยู่ในระดับที่ 4 ของระบบลีกโดยรวมทั้งประเทศ มีราชสหพันธ์ฟุตบอลสเปนเป็นหน่วยงานจัดการแข่งขันร่วมกับสหพันธ์ฟุตบอลประจำแคว้นต่าง ๆ ในสเปน (รวมทั้งหมด 17 สหพันธ์)

ระดับรองลงไป
สหพันธ์ฟุตบอลประจำแคว้นและนครปกครองตนเองต่าง ๆ (รวมทั้งหมด 19 สหพันธ์) จะเป็นหน่วยงานจัดการแข่งขันระหว่างสโมสรในแคว้นหรือนครปกครองตนเองนั้น ๆ โดยไล่ตั้งแต่ระดับที่ 5 ลงไปจนถึงระดับที่ 9 ของระบบลีกโดยรวมทั้งประเทศ ทั้งนี้ ระบบลีกของแคว้นหรือนครปกครองตนเองแต่ละแห่งจะมีจำนวนระดับชั้นไม่เท่ากัน ขึ้นอยู่กับขนาดพื้นที่และจำนวนสโมสร

ระบบลีก
ระดับลีก/ดิวิชัน1ปริเมราดิบิซิออน
(ลาลิกา ซันตันเดร์)
20 สโมสร ↓↑ 3 สโมสร2เซกุนดาดิบิซิออน
(ลาลิกา อุน โดส เตรส)
22 สโมสร ↓↑ 4 สโมสร3เซกุนดาดิบิซิออน เบ กลุ่ม 1
20 สโมสรเซกุนดาดิบิซิออน เบ กลุ่ม 2
20 สโมสรเซกุนดาดิบิซิออน เบ กลุ่ม 3
20 สโมสรเซกุนดาดิบิซิออน เบ กลุ่ม 4
20 สโมสร ↓↑ 18 สโมสร4เตร์เซราดิบิซิออน กลุ่ม 1 20 สโมสร
เตร์เซราดิบิซิออน กลุ่ม 2 20 สโมสร
เตร์เซราดิบิซิออน กลุ่ม 3 20 สโมสร
เตร์เซราดิบิซิออน กลุ่ม 4 20 สโมสร
เตร์เซราดิบิซิออน กลุ่ม 5 20 สโมสร
เตร์เซราดิบิซิออน กลุ่ม 6 21 สโมสร
เตร์เซราดิบิซิออน กลุ่ม 7 20 สโมสร
เตร์เซราดิบิซิออน กลุ่ม 8 20 สโมสร
เตร์เซราดิบิซิออน กลุ่ม 9 20 สโมสร
เตร์เซราดิบิซิออน กลุ่ม 10 22 สโมสร
เตร์เซราดิบิซิออน กลุ่ม 11 20 สโมสร
เตร์เซราดิบิซิออน กลุ่ม 12 20 สโมสร
เตร์เซราดิบิซิออน กลุ่ม 13 18 สโมสร
เตร์เซราดิบิซิออน กลุ่ม 14 20 สโมสร
เตร์เซราดิบิซิออน กลุ่ม 15 20 สโมสร
เตร์เซราดิบิซิออน กลุ่ม 16 20 สโมสร
เตร์เซราดิบิซิออน กลุ่ม 17 20 สโมสร
เตร์เซราดิบิซิออน กลุ่ม 18 20 สโมสร5การแข่งขันระหว่างสโมสรในแต่ละแคว้น/นครปกครองตนเอง ระดับที่ 16การแข่งขันระหว่างสโมสรในแต่ละแคว้น ระดับที่ 27การแข่งขันระหว่างสโมสรในแต่ละแคว้น ระดับที่ 38การแข่งขันระหว่างสโมสรในแต่ละแคว้น ระดับที่ 49การแข่งขันระหว่างสโมสรในแต่ละแคว้น ระดับที่ 5